6

№ 11080/000 от 13.08.2026
[image: ]







«Әлеуметтік медициналық сақтандыру қоры» КеАҚ
Басқарма төрағасы
Г.С. Сабденбекке

Мемлекеттік органдарға
(тізім бойынша)

Құрметті Гүлмира Сабденбекқызы!
Маған тегін медициналық көмектің кепілдік берілген көлемі (бұдан әрі – ТМККК) шеңберінде және міндетті әлеуметтік медициналық сақтандыру (бұдан әрі – МӘМС) жүйесінде медициналық көмек көрсетуге тартылған жекеменшік медициналық ұйымдардың құқықтары мен заңды мүдделерін қорғауды жүзеге асыратын «Медициналық инвестициялық альянс» республикалық қоғамдық бірлестігінің өтініші келіп түсті.
Маңғыстау облысындағы «Еркемед» ЖШС және Шымкент қаласындағы «РайМед» ЖШС медициналық ұйымдарының айналасында қалыптасқан жағдай ерекше алаңдаушылық туғызады. Аталған ұйымдарға қатысты Қор филиалдары өндіріп алудың шамадан тыс шараларын қолданып, қаражатты заңсыз ұстап қалуда, сондай-ақ формальды әрі жоюға болатын рұқсат беру сипатындағы кемшіліктерді негізсіз түрде қылмыстық сипатқа айналдыруда.
Бизнес-қоғамдастықтың ресми сауалдарына берген жауабында «Әлеуметтік медициналық сақтандыру қоры» КеАҚ (2026 жылғы 31 шілдедегі шығыс № 10-04-04/3314 хат) өзі қолданып отырған мониторинг тәжірибесінің құқықтық тұрғыдан негізсіз әрі жазалаушы сипатқа ие екенін айқын көрсететін ұстанымын баяндаған. Қойылған сұрақтарға жауап бере отырып, Қор өзінің миллиардтаған талаптарының заңдылығына тікелей күмән келтіретін екі іргелі мән-жайды жазбаша түрде растады:
– біріншіден, Қор «анықталған ақаулар сомасы» көрсеткіші залал сомасы болып табылмайтынын, ал мониторинг нәтижелері, егер өзгеше сотпен белгіленбесе, өнім берушінің залал келтіргенін куәландырмайтынын ресми түрде мойындады;
– екіншіден, Қор айыппұл санкцияларын, оның ішінде сызықтық шкала шарттарын қолдану кезінде талап сомасын өнім берушіге нақты аударылған ақшалай қаражаттан емес, қызметтердің шартты құнынан, соның ішінде клиникаларға ешқашан төленбеген көлемдерден есептейтінін растады.
Нәтижесінде қисынға да, заң талаптарына да қайшы жағдай қалыптасып отыр: Қор мүліктік залалдың жоқ екенін ресми мәлімдеп, клиникаларға тиісті қаражаттың аударылмағанын мойындай отырып, соған қарамастан «Еркемед» ЖШС-не 6,4 миллиард теңгеден асатын орасан зор талап қояды, қаражатты ұстап қалады және материалдарды жаппай құқық қорғау органдарына жолдап, Қазақстан Республикасы Қылмыстық кодексінің 214-бабы (заңсыз кәсіпкерлік) бойынша қылмыстық істердің қозғалуына жасанды түрде негіз қалыптастырады.
Мұндай әрекеттер Қазақстан Республикасы Қылмыстық-процестік кодексінің қылмыстық қудалаудың заңдылығын көздейтін 8-бабына, сондай-ақ Қазақстан Республикасы Азаматтық кодексінің азаматтық құқықтарды қорғау тәсілдері мен соттан тыс озбырлыққа жол бермеуді көздейтін 9-бабына тікелей қайшы келеді.
«ӘМСҚ» КеАҚ денсаулық сақтау субъектілеріне Қазақстан Республикасы Азаматтық кодексінің 389-бабы тәртібімен ұсынатын үлгілік Қосылу шартының кіріптарлық және кемсітушілік сипаттағы талаптары да жеке құқықтық бағалауды қажет етеді. Шарттың 7-тарауында өзіне талаптарды біржақты өзгерту құқығын бекіте отырып, Қор міндеттеме талаптарын біржақты өзгертуге тыйым салатын Қазақстан Республикасы Азаматтық кодексінің 273-бабының талаптарын өрескел бұзады. Медициналық қызметтерді сатып алу нарығындағы монопсониялық жағдайын пайдалана отырып, Қор шартқа соттан тыс тәртіппен қатаң экономикалық ықпал ету шараларын қолдануға (Шарттың 4-тарауы) және ашық емес техникалық тетіктер арқылы клиникалардың қаражатын ұстап қалуға мүмкіндік беретін ережелерді енгізген.
Бұдан бөлек, Қор қолданатын қаражатты ұстап қалу және бұрын-соңды болмаған айыппұлдық қысым жасау тәжірибесі Қазақстан Республикасы Азаматтық кодексінің міндеттемелерді тиісінше орындау туралы 272-бабына толықтай қайшы келеді. Клиникалардан болмашы бюрократиялық немесе формальды қателіктер үшін орасан зор айыппұлдар өндіріліп жатқан кезде, Қор Шарттың 15-тармағында «активтердің жеткіліксіздігіне» сілтеме жасай отырып, төлемдерді кешіктіргені үшін өзін жауапкершіліктен босататын қолайлы тетік қарастырған.
Құқықтар мен міндеттердің мұндай теңгерімсіздігі азаматтық құқықтық қатынастарға қатысушылар теңдігінің негізгі қағидатын бұзып, шарттық қатынастарды әріптестік тетігінен адал бизнесті қаржылық қысымға алу құралына айналдырады. Іс жүзінде көрсетілген және қабылданған медициналық көмек үшін тиесілі қаражатты дау сот тәртібімен шешілгенге дейін ұстап қалудың кез келген нысаны соттан тыс озбырлықтың көрінісі және кәсіпкерлік субъектілерінің заңды мүліктік құқықтарын өрескел бұзу болып табылады.
Қосылу шартының 32-тармағында бекітілген шарттарды бұзу тәртібі де ерекше алаңдаушылық туғызады. Қор өзіне шартты соттан тыс тәртіппен он бес күн ішінде біржақты бұзу құқығын бере отырып, оның ішінде 32-тармақтың үшінші бөлігінің 10) тармақшасына сәйкес даулы ақаулар сомасы шарттың бір айлық сомасының 50 пайызынан асқан жағдай секілді негіздер бойынша медициналық ұйымдарды жасанды түрде банкротқа ұшыратуға тікелей қатер төндіреді.
Мұндай талаптар Қазақстан Республикасы Азаматтық кодексінің 401-бабының талаптарын өрескел бұзады. Аталған бапқа сәйкес тараптардың бірінің талабы бойынша шартты өзгертуге және бұзуға екінші тарап шартты елеулі түрде бұзған жағдайда ғана сот тәртібімен жол беріледі. Мониторингтің бағалау сипатындағы актілерін әріптестік қатынастарды автоматты түрде тоқтатудың және шарттарды бұзудың құралына айналдыруға жол берілмеуге тиіс және мұндай тәжірибе әкімшілік қысым ретінде бағалануға негіз береді.
«ӘМСҚ» КеАҚ-ның Қосылу шарты тетігі арқылы мемлекеттік реттеуші органдардың функцияларын іс жүзінде өзіне алмастыру әрекеті түбегейлі құқықтық қайта қарауды және қатаң бағалауды талап етеді. Формальды түрде нормативтік құқықтық акт (бұдан әрі – НҚА) болып табылмағанымен, аталған құжат өзінің мазмұны бойынша толыққанды НҚА-ға тән белгілерге ие: ол белгісіз тұлғалар тобы үшін міндетті мінез-құлық қағидаларын белгілейді және денсаулық сақтау саласындағы барлық кәсіпкерлік субъектілеріне бірнеше рет қолдануға арналған.
Құқықтық актілер және бәсекелестік саласындағы заңнама талаптарына қарамастан, бұл құжат әділет органдарында міндетті мемлекеттік тіркеуден өтпеген, ал Қор монопсония субъектісі бола тұра, құжат монополияға қарсы органмен келісілмеген. Біржақты тәртіппен әзірленген Шарт бастапқы кезден-ақ кіріптарлық, көрінеу тиімсіз және кемсітушілік сипаттағы талаптарды қамтиды, алайда уәкілетті органдар жылдар бойы оларға тиісті назар аудармай келеді. Нәтижесінде «ӘМСҚ» КеАҚ іс жүзінде өз шартын Қазақстан Республикасының заңдары мен кодекстерінен жоғары қоятын парадоксты жағдай қалыптасқан.
Осының салдарынан өрескел құқықтық ауытқу және мүдделер қақтығысы туындады: заң бойынша мемлекеттік тексеруші орган мәртебесіне ие болмаған Қор өзіне биліктік бақылау-қадағалау функцияларын заңсыз иемденген. Коммерциялық келісімнің тікелей тарапы бола отырып, «ӘМСҚ» КеАҚ өз бетінше «тексерулер» (мониторинг) жүргізеді, бұзушылықтарды өзі анықтайды, бизнестің өзінің шешімдеріне берген қарсылықтарын өзі қарайды, айыппұлдар мен ұстап қалуларды өзі қолданады, сондай-ақ өз интернет-ресурсында жариялау арқылы шарт талаптарын біржақты тәртіппен өзгертіп, толықтырады. Кәсіпкер шарт жасасудан бастап мониторинг жүргізу және шағымдану сатыларының барлығында бір мезгілде шарт тарапы, бақылаушы, «залал» туралы мәлімдеуші және дауды шешуші рөлдерін атқаратын Қордың монополиялық аппараты алдында іс жүзінде құқықсыз жағдайда қалады. Дәл осы институционалдық ақау мен шектен тыс бюрократиялық тәсілдің салдарынан медициналық ұйымдар бүгінде қаржылық тұрғыдан жойылу қаупіне ұшырап отыр.
Қосылу шартының өзіндегі 44-тармаққа сәйкес оның талаптары қолданыстағы заңнама нормаларына қайшы келген жағдайда Қазақстан Республикасының заңдары қолданылатынын ескере отырып, «ӘМСҚ» КеАҚ-нан «Еркемед» ЖШС және «РайМед» ЖШС бойынша шарттарды соттан тыс жазалау сипатында бұзу және даулы сомаларды мәжбүрлеп өндіріп алу тәжірибесін тоқтатуды, барлық қаржылық келіспеушіліктерді шешуді тек заңды сот тәртібіне көшіруді талап ету қажет деп санаймыз.
«Еркемед» ЖШС-не қатысты Қор 6,4 миллиард теңгені қайтаруды талап етіп, кәсіпкерді Қазақстан Республикасы Қылмыстық кодексінің 214-бабы бойынша қылмыстық жауаптылыққа тарту үшін материалдарды Маңғыстау облысы бойынша Экономикалық тергеп-тексеру департаментіне жолдаған. Бұл ретте нақты мән-жайлар мен Қордың атына жолданған өтініштер ескерусіз қалған.
Қор талаптарының мәні клиника 2023 жылғы шілдеден бастап 2025 жылғы 8 сәуірге дейін Ақтау қаласының 16-шағын ауданындағы № 40 үйде медициналық қызметтерді заңсыз көрсетіп, миллиардтаған қаражатты негізсіз игерді деген қисынсыз айыптауға келіп тіреледі. Қордың мұндай заңсыз қорытынды жасауына клиниканың № 40 үйге лицензияға жаңа қосымша ресімдеуі себеп болған.
Алайда іс жүзінде 2023-2025 жылдар аралығындағы барлық медициналық қызмет тек көршілес № 41 үйде көрсетілген. Бұл мекенжай бойынша «Еркемед» ЖШС-нің толық қолданыстағы лицензиясы, барлық қажетті рұқсат беру құжаттары және тиісті қосымшасы болған. Ал № 40 үйде көрсетілген кезеңде қызмет аясын кеңейту мақсатында тек жөндеу-құрылыс жұмыстары жүргізілген және оған 2025 жылғы 9 сәуірде лицензияға қосымша заңды түрде алынған.
Сонымен қатар № 40 және № 41 үйлер іс жүзінде бір іргелі ғимараттың ортақ іргетаста орналасқан іргелес үй-жайлары (көршілес кіреберістері) болып табылады және конструкциялық жағынан бір-бірінен ерекшеленбейді. Соған қарамастан Қор жаңа рұқсат беру құжатының ресімделу фактісін механикалық әрі негізсіз түрде бұрын көрсетілген медициналық қызметтердің бүкіл көлеміне таратып, медициналық қызметтің нақты көрсетілген орнын назардан тыс қалдырған.
Айыптаулардың қисынсыздығына және берілген түсіндірмелерге қарамастан, Қор бизнес өкілдерінің дәлелдерін назарға алмай отыр, түсіндірмелер қамтылған өтініштер тиісті деңгейде қаралмайды, ал бизнестің кеңеюі 2023–2025 жылдар аралығындағы лицензиясыз қызмет ретінде заңсыз саралануда. Нәтижесінде Қор 6,4 миллиард теңге көлеміндегі орасан соманы қайтаруды талап етіп, «Өзге шегерімдер» ақпараттық жүйесінің ашық емес функционалы арқылы 500 мың теңге көлеміндегі қаражатты толық есептемеу жолымен тұрақты негізде заңсыз ұстап қалуды жалғастыруда.
Бұл ретте азаматтар тарапынан ешқандай шағым, көрсетілген медициналық көмектің сапасына немесе «Еркемед» ЖШС қызметіндегі өзге де бұзушылықтарға қатысты Қор тарапынан ешқандай талап жоқ.
Осындай озбырлық «РайМед» ЖШС жағдайында да байқалады. Шымкент қаласы бойынша Қор филиалы қызметтердің жекелеген кіші түрлері бойынша лицензия қосымшаларының жоқтығын негізге ала отырып, жүздеген миллион теңгеге талап қойған. Бұл ретте Қордың өзінің ресми қорытындысында шарттық міндеттемелердің бұзылмағаны тікелей көрсетілген.
Соған қарамастан, Қор қаражатты қайталап және екі рет өндіріп алудың елеулі тәуекелін туғызған: тексеру нәтижелері бойынша кәсіпорыннан 75,4 миллион теңге мәжбүрлі түрде өндірілген, сондай-ақ салынған 500 мың теңге мөлшеріндегі әкімшілік айыппұл төленген. Кейіннен прокурорлық қадағалау актісінен соң әкімшілік құқық бұзушылық туралы қаулының күші жойылғанымен, дәл сол материалдар кәсіпкерге қатысты Қазақстан Республикасы Қылмыстық кодексінің 214-бабы бойынша қылмыстық іс қозғау үшін Шымкент қаласы бойынша Экономикалық тергеп-тексеру департаментіне жолданған. Ал бұрын төленген әкімшілік айыппұл осы уақытқа дейін қайтарылмаған.
Мұндай әрекеттер Қазақстан Республикасының Әкімшілік құқық бұзушылық туралы кодексіндегі бір құқық бұзушылық үшін әкімшілік жауаптылыққа қайталап тартуға жол бермеу қағидатына, сондай-ақ Қазақстан Республикасы Қылмыстық-процестік кодексінің ешкімді бір әрекет үшін қайталап жазалауға немесе қылмыстық қудалауға болмайтыны туралы негізгі қағидаттарына тікелей қайшы келеді.
Нәтижесінде өрескел құқықтық қайшылық және әділдік қағидатының елеулі бұзылуы орын алып отыр: кәсіпкер бір әрекет үшін іс жүзінде үш мәрте жауаптылыққа тартылуда – одан Қордың пайдасына 75,4 миллион теңге өндірілген, әкімшілік айыппұл нақты төленген, оған қоса ол қылмыстық іс бойынша күдікті мәртебесінде қылмыстық қудалау аясына тартылған. Құқықтық мемлекет жағдайында мұндай тәжірибеге жол беруге болмайды.
«ӘМСҚ» КеАҚ-ның әрекеттері қолданыстағы заңнама талаптарына тікелей қайшы келеді. Қазақстан Республикасы Азаматтық кодексінің 115 және 127-баптарына сәйкес клиникалардың көрсетілген медициналық қызметтері үшін тапқан ақшалай қаражаты олардың мүліктік құқығы болып табылады. Қазақстан Республикасы Азаматтық кодексінің 272-бабына сәйкес міндеттемелер тиісінше орындалуға тиіс, ал Кодекстің 273-бабы міндеттемені орындаудан біржақты бас тартуға және оның талаптарын біржақты өзгертуге тікелей тыйым салады.
Сонымен қатар Қазақстан Республикасы Азаматтық кодексінің 9-бабына сәйкес азаматтық құқықтарды қорғауды сот жүзеге асырады. Қорға шарт бойынша кәсіпкерлерге тиесілі қаражатты біржақты және соттан тыс тәртіппен ұстап қалуға немесе толық есептемеуге заңмен ешқандай құқық берілмеген. Сот шешімінсіз, қорытынды уәжді актісіз және қарсылықтарды қарау рәсімдері аяқталмай тұрып ақпараттық жүйенің функционалы арқылы ақшаны өз бетінше ұстап қалу өрескел озбырлық болып табылады.
Оның үстіне, «ӘМСҚ» КеАҚ іс жүзінде ТМККК және МӘМС қаржы ағындарын шоғырландыратын медициналық қызметтердің жалғыз ірі сатып алушысы болып табылады. Қосылу шарттары арқылы кіріптарлық талаптарды мәжбүрлеп енгізу және жекеменшік клиникаларға қаржылық қысым көрсету үшін техникалық кедергілерді пайдалану монопсония жағдайындағы үстем жағдайды теріс пайдалану ретінде бағалануы мүмкін.
Жоғарыда баяндалғандардың негізінде, Қазақстан Республикасының Кәсіпкерлік кодексін басшылыққа ала отырып, заңдылықты қалпына келтіру, пациенттердің құқықтарын қорғау және адал кәсіпкерлерді жасанды түрде банкротқа ұшыратуға жол бермеу мақсатында Сізден:
– жоғарыда көрсетілген теріс тәжірибені қайта қарап, заң бұзушылықтарды жоюды және Қордың нормативтік әрі шарттық құжаттарын Қазақстан Республикасының заңнамасына сәйкестендіруді, оның ішінде Қосылу шартының қолданыстағы заңнама нормаларына сәйкестігіне міндетті түрде тиісті сараптама жүргізуді және реттеушілік әсерге талдау (РӘТ) жасауды;
– «Еркемед» ЖШС-не және өзге де медициналық ұйымдарға қатысты қорытынды уәжді акт шығарылмай және дауды сотқа дейін реттеу рәсімдері аяқталмай тұрып, «Өзге шегерімдер» ақпараттық жүйесінің функционалы арқылы қаражатты толық есептемеу жолымен заңсыз ұстап қалу тәжірибесін тоқтатуды;
– «Өзге шегерімдер» АЖ функционалын пайдаланудың құқықтық негіздеріне құқықтық баға беруді, «РайМед» ЖШС және «Еркемед» ЖШС бойынша барлық ұстап қалуларға, айыппұлдар мен төлемдерге толық әрі ашық транзакциялық салыстырып тексеру жүргізуді, қаражатты қайталап өндіріп алу мен санкцияларды қайталап қолдану тәжірибесін болдырмауды;
– іс жүзінде көрсетілген, ақпараттық жүйеде қабылданған және халық үшін өмірлік маңызы бар медициналық көмекті тек формальды әрі жоюға болатын рұқсат беру сипатындағы кемшіліктер негізінде заңсыз деп тануға қатысты мониторинг қорытындыларын қайта қарауды;
– әкімшілік-шаруашылық даулар бойынша қылмыстық қудалауға бастамашылық жасау тәжірибесін тоқтатуды және барлық жұмыс қатынастарын түпкілікті түрде конструктивті әрі құқықтық әкімшілендіру арнасына көшіруді сұраймын.
Қордың қалыптасқан тәжірибесін түбегейлі өзгертіп, оны әділдік қағидаттары мен қолданыстағы заңнама талаптарына қатаң сәйкестендіру қажет деп санаймыз. Бұл ретте халыққа нақты көрсетілген және өмірлік маңызы бар медициналық қызметтер үшін орасан зор сомаларды ретроспективті түрде өндіріп алу тәжірибесіне жол берілмеуге тиіс.
Аталған жүйелі проблемаларды Қазақстан Республикасы Денсаулық сақтау министрлігі мен бизнес-қоғамдастық өкілдерін тарта отырып, бірлесіп талқылауға қатысуға дайынмын.
Қабылданған шешімдер туралы 2026 жылғы 4 қыркүйектен кешіктірмей мені хабардар етуді сұраймын.

[bookmark: _GoBack]	Қосымша: Мемлекеттік органдар тізімі 1 бет, қосылу шарты – 1 файл.

1) Қазақстан Республикасы Президентінің Әкімшілігі;

2) Қазақстан Республикасының Бас прокуратурасы;

3) Қазақстан Республикасының Бәсекелестікті қорғау және дамыту агенттігі;

4) Қазақстан Республикасының Денсаулық сақтау министрлігі.


Согласовано
13.08.2026 10:39 Корректоры
Подписано
13.08.2026 10:47 Нуров Канат Ильич
[image: test]


Данный электронный документ DOC ID KZ9RWM52026103722698445464 подписан с использованием электронной цифровой подписи и отправлен посредством информационной системы «Казахстанский центр обмена электронными документами» https://documentolog.com/.
Для проверки электронного документа перейдите по ссылке: https://documentolog.com/?verify=KZ9RWM52026103722698445464 

	Тип документа
	Исходящий документ New

	Номер и дата документа
	№ 11080/000 от 13.08.2026 г.

	Организация/отправитель
	УПОЛНОМОЧЕННЫЙ ПО ЗАЩИТЕ ПРАВ ПРЕДПРИНИМАТЕЛЕЙ КАЗАХСТАНА

	Получатель (-и)
	НАО "ФОНД СОЦИАЛЬНОГО МЕДИЦИНСКОГО СТРАХОВАНИЯ"

	
	

	
	АДМИНИСТРАЦИЯ ПРЕЗИДЕНТА РЕСПУБЛИКИ КАЗАХСТАН

	
	

	
	АДМИНИСТРАЦИЯ ПРЕЗИДЕНТА РК (ОДО)

	
	ГЕНЕРАЛЬНАЯ ПРОКУРАТУРА РЕСПУБЛИКИ КАЗАХСТАН

	
	

	
	АГЕНТСТВО ПО ЗАЩИТЕ И РАЗВИТИЮ КОНКУРЕНЦИИ РЕСПУБЛИКИ КАЗАХСТАН

	
	

	
	МИНИСТЕРСТВО ЗДРАВООХРАНЕНИЯ РЕСПУБЛИКИ КАЗАХСТАН

	
	

	Электронные цифровые подписи документа
	[image: ]
Согласовано:  Корректоры
без ЭЦП
Тип: нет
Время подписи: 13.08.2026 10:39

	
	[image: ]Национальная палата предпринимателей Республики Казахстан "Атамекен"
Подписано:  НУРОВ КАНАТ
MIIWwwYJ...lMNLTJ+Y=
Тип: НУЦ
Время подписи: 13.08.2026 10:47

	
	[image: ]Национальная палата предпринимателей Республики Казахстан "Атамекен"
ЭЦП канцелярии:  УТЕПБАЕВА АСЕМГУЛЬ
MIIXMwYJ...uwUf3pygy
Тип: НУЦ
Время подписи: 13.08.2026 10:55



	[[QRCODE]]
	
Согласно пункту 2 статьи 62 Цифрового кодекса Республики Казахстан настоящий электронный документ, соответствующий требованиям Цифрового кодекса Республики Казахстан и удостоверенный посредством электронной цифровой подписи лица, уполномоченного на его подписание, равнозначен документу на бумажном носителе, подписанному собственноручной подписью.


	[bookmark: _GoBack]Дата: 13.08.2026 12:44. Копия электронного документа. Версия СЭД: 8.0.1 Результат проверки ЭЦП: Положительный результат проверки ЭЦП Исх. номер: 11080/000 Исх. 

	


	[bookmark: _GoBack]Дата: 13.08.2026 12:44. Копия электронного документа. Версия СЭД: 8.0.1 Результат проверки ЭЦП: Положительный результат проверки ЭЦП Исх. номер: 11080/000 Исх. 

	


image1.jpeg
KasakcTaH KacinkepnepiHiH
KVKbIKTapblH KOpf£ay XXeHiHAeri yaKin

YnonHOMOUeHHbIW No 3auwnTe npas
npeanpuHUMaTeneit KasaxcraHa

010000, KazakcTaH Pecny6ankacsl, AcTaHa Kanachl,
Ka6aH6ai 6aTblp AaHFbIAbL, 19, C 6n0rbl, 7 KaGaT
T.+7(7172) 270-454

20 x/r. "

010000, Pecnybauka KasaxcraH, ropoa AcTaHa,
npocnekT Ka6aH6ai 6aTbipa, 19, 6nok C, 7 3Tax
T.+7(7172) 270-454




image901.png




image902.png




image903.png




image949.png




